ประธาน “ไชน่า เทเลคอม”ถูกสอบสวนฐานต้องสงสัยในกรณีทุจริต
ประธาน "ไชน่า เทเลคอม"ถูกสอบสวนฐานต้องสงสัยในกรณีทุจริต
28 ธ.ค. 2558

คณะกรรมการกลางฝ่ายการตรวจสอบวินัยของจีน เปิดเผยว่า นายฉาง เสี่ยวปิง ประธานบริษัทไชน่า เทเลคอม หนึ่งในบริษัทผู้ให้บริการมือถือของรัฐบาลรายใหญ่ที่สุดในจีน อยู่ระหว่างการถูกสอบสวนกรณีทุจริต
คณะกรรมการระบุว่า นายฉางตกเป็นผู้ต้องสงสัยในการละเมิดวินัยอย่างร้ายแรง ขณะที่มีรายงานข่าวเมื่อวานนี้ว่าประธานไชน่า เทเลคอม ไม่ได้มาเข้าพบเจ้าหน้าที่
ทั้งนี้ นายฉางเป็นหนึ่งในคณะผู้บริหารระดับสูงที่กลายเป็นผู้ต้องสงสัยว่ามีส่วนพัวพันในกรณีการทุจริตของจีน หลังรัฐบาลได้ดำเนินการตรวจสอบการทุจริตเมื่อปีที่ผ่านมา แล้วพบว่ามีเจ้าหน้าที่ระดับอาวุโสกว่า 70 รายในบริษัทของรัฐ ที่เกี่ยวข้องกับการกระทำดังกล่าว
               